Switch to the dark mode that's kinder on your eyes at night time.
#000000
Switch to the light mode that's kinder on your eyes at day time.
#000001
Egyptian archaeologists discovered an ancient papyrus scroll with spells from the “Book of the Dead”
#000007
كل اللي محتاج تعرفه عن لقاح الكورونا اللي وصل مصر
#000009
لقاح فايزر وبيوتيك ولقاح سينوفاك والفرق ما بينهم
#000010
العالم عِرف إننا محتاجين لقاح الكورونا من بداية ظهور الفيروس وإنتشاره علي نطاق واسع في العالم كله.
#000012
كل المؤسسات الدوائية بتحاول تلاقي لقاح ضد الفيروس اللي خلي العالم كله عايش في حالة رعب وسبب خسائر كبيرة في الأرواح.
#000013
من فبراير 2019 تم الإعلان عن أكتر من 86 لقاح شغالين عليهم في كل حتة في العالم.
#000014
لحد النهاردة مفيش غير لقاحين بس اللي اتوافق عليهم، واللي الشركات المصنعة ليهم طرحت معاهم معلومات كافية ومطمئنة بخصوص التجارب السريرية ومدي الفعالية والتركيبة الحيوية للقاح.
#000015
لقاح فايزر وبيوتيك وأول موافقة طارئة علي لقاح كورونا في الولايات المتحدة
#000016
شركة فايز واللي موقعها في نيويورك، الولايات المتحدة الأمريكية بالتعاون مع شركة بيوتيك واللي موقعها في ألمانيا قدروا يطلعوا بأول لقاح عالمي يتم الموافقة عليه في الولايات المتحدة كلقاح طارئ ضد فيروس الكورونا.
#000017
التجارب السريرية أثبتت أن الدوا فعال بنسبة تزيد عن 96% وأن الأعراض الجانبية قصيرة المدي ليه مش خطيرة. المصدر.
#000018
وهيتم بدأ توزيع اللقاح علي الشعب الأمريكي بأولوية للعاملين في الصحة من بداية سنة 2021. المصدر.
#000019
أيه النقد اللي بيتوجه للقاح الكورونا بتاع فايزر وبيوتيك؟
#000020
اللقاح الأمريكي-الألماني بيواجه نقد واسع من العالم كله. معظم الناس خايفين من الأعراض الجانبية طويلة المدي، وده لأن التجارب السريرية في العادي بتاخد سنين لحد ما اللقاح يتوافق عليه ولكن طبقاً للظروف الحالية اللي العالم بيمر بيها الموافقة الطارئة بتيجي بعد المرور بالتجارب قصيرة المدي بس.
#000021
يعني احنا منعرفش تأثير اللقاح علي صحة الإنسان غير ضمن بضعة شهور بس.
#000022
كمان بعض الناس اللي أخدوا اللقاح بلغوا عن أعراض جانبية خطيرة، زي ارتفاع خطير في درجة الحرارة ورعشة شديدة. لدرجة أن واحد عنده 24 سنة بلغ أنه صحي وجسمه بيترعش لدرجة أنه كسر واحدة من سنانه.
#000023
لقاح الكورونا الصيني ومدي فعاليته
#000024
في المقابل عندنا تاني لقاح اتوافق عليه عاليماً وهو لقاح سينوفاك الصيني، واللي وافقت عليه الصين كلقاح طارئ ضد الكورونا وقامت بالتجارب السريرية علي مجموعة كبيرة من البشر في 10 بلاد مختلفة.
#000025
شركة سينوفاك بتدعي أن فعالية اللقاح 86% ولكن الشركة مقدرتش توفر أي مستندات من التجارب السريرية تثبت صحة الإدعاء ده. وبالتالي في قلق عام من عدم قدرة الشركة علي توفير المعلومات المهمة دي. المصدر.
#000026
أيه النقد اللي بيتوجه للقاح الكورونا الصيني؟
#000027
طبعاً بالإضافة لعدم توفر دلائل معملية تثبت مدي فعالية اللقاح، عندنا فكرة أن اللقاح أخد موافقة طارئة بعد كام شهر من التجارب السريرية بس وبالتالي مش عارفين تأثيره علي صحة الإنسان علي المدي الطويل.
#000028
أيه لقاح الكورونا اللي وصل مصر؟
#000029
أعلنت وزيرة الصحة المصرية هالة زايد من بضعة أيام عن إستقبال مصر لأول دفعة من لقاح فيروس الكورونا الصيني سينوفاك.
#000030
اللقاح، زي ما إعلان الوزارة بيقول، هو هدية من دولة الإمارات للشعب المصري.
#000031
وأعلنت الإمارات أنها من 10 دول كانت الصين بتعمل تجاربها السريرية للقاح فيها. والتجارب السريرية هي المرحلة الأخيرة من إختبار اللقاح علي البشر. المصدر.
#000032
ولأن مصر كانت من الدول اللي شاركت في التجارب السريرية في الإمارات، استحقت تكون من أول الدول اللي تستلم اللقاح.
#000033
في إعلان تاني من الوزارة قال أن اللقاح هيتم توفيره بالمجان تماماً لكل أفراد الشعب المصري مع الأولوية للعاملين في الهيئات الطبية واللي موجودين في الصفوف الأولي في مواجهة الفيروس.
#000034
وكمان للحالات الطارئة زي مرضي الأمراض المزمنة وأصحاب أمراض المناعة، زي مرضي فيروس نقص المناعة المكتسبة HIV، وكبار السن والأطفال.
#000035
طيب ناخد اللقاح ولا خطر؟
#000036
كل العاملين بالمنظومة الصحية في العالم كله بينصحونا ناخد اللقاح بالرغم من جهلنا بتأثيره علي المدي الطويل، طيب ليه؟
#000037
الفكرة هي فكرة أولويات، فيروس الكورونا بيكتسح العالم كله، وده فيروس تنفسي، يعني بينتقل في الهوا وبيصيب الرئتين وبالتالي نسبة انتشاره كبيرة جداً وكل ما ينتشر أكتر ويصيب بشر أكتر، الفيروس هيتعرض لحمض نووي بشري وحيواني وبكتيري أكتر وده هيسمحله يعمل طفرات جينيه ويتحول لأشكال تانيه.
#000038
منظمة الصحة العالمية خايفة جداً من تحول الفيروس لأشكال أكثر فتكاً.
#000039
في إعلان لمنظمة الصحة العالمية في التسعينات قالت: فيروس نقص المناعة المكتسبة HIV لو كان بينتقل في الهوا كان زمان البشرية انقرضت.
#000040
والرعب اللي العالم عايشة دلوقت هو تحول فيروس الكورونا لفيروس عنده قدرات علي قتل المرضي زي الـ HIV أوي أسوء، وبالتالي البشر ممكن ينقرضوا في غضون سنين قليلة.
#000041
وعلشان كدا أحنا بنضم صوتنا لصوت كل العالمين في المنظومة الصحية العالمية وبنطلب منكم تاخدوا اللقاح في أقرب وقت ممكن.
#000042
كل التفاصيل الخاصة بإتهام مخرج مصري بإعتداءات جنسية متعددة في مهرجان القاهرة السينمائي الدولي
#000043
By using this form you agree with the storage and handling of your data by this website.
#000047
Sign me up for the newsletter!
#000048
جرائم حقيقية حصلت في ليلة الإحتفال بالهالوين
#000053
أماكن بتقدم الدعم والعلاج النفسي بأسعار رمزية في مصر ￼
#000055
تعرف قد أيه في ميمز 2020: شوف أنت ميم لورد ولا نورم
#000058
Here you'll find all collections you've created before.
#000061